VENDIM
Nr. 53, datë 26.3.2020

MBI FILLIMIN E PROCEDURËS PËR RINOVIMIN E LICENCËS SË SHOQËRISË “ALPIQ ENERGY ALBANIA” SHPK, NR. 291, SERIA FK15, NË VEPRIMTARINË E FURNIZIMIT TË ENERGJISË ELEKTRIKE, TË MIRATUAR ME VENDIMIN E BORDIT TË KOMISIONERËVE TË ERE-s, NR. 73, DATË 13.5.2015

  Në mbështetje të neneve 16 dhe 37, pika 2, germa “ç”, të ligjit nr. 43/2015, “Për sektorin e energjisë elektrike”, të ndryshuar; neneve 4, pika 1, germa “d”; 5, pika 1, germa “d”, nenit 10, pika 1 dhe 3, si dhe nenit 16, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, të ndryshuar; vendimit nr. 51, datë 26.3.2020, të Bordit të ERE-s “Mbi disa ndryshime të përkohshme në procedurat e licencimit në ushtrimin e veprimtarive në sektorin e energjisë elektrike dhe gazit natyror në kuadër të masave pas shfaqjes së virusit Covid-19 dhe shpalljes së gjendjes së fatkeqësisë natyrore në vendin tonë”, nenit 19, pika 1, germa “a”, të “Rregullores së organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 26.3.2020, mbasi shqyrtoi relacionin e Drejtorisë së Licencimit, Autorizimeve dhe Mbikëqyrjes, lidhur me rinovimin e licencës nr. 291, seria F15, të shoqërisë “Alpiq Energy Albania” sh.p.k., në veprimtarinë e furnizimit me energji elektrike,
konstatoi se: 
- Shoqëria “Alpiq Energy Albania” sh.p.k., me shkresën e protokolluar në ERE me nr. 552, datë 4.3.2020, ka aplikuar për rinovimin e licencës nr. 291, seria FK15, në veprimtarinë e furnizimit të energjisë elektrike.
- Kjo shoqëri është një subjekt tregtar i krijuar si detyrim i ligjit nr. 9901, datë 14.4.2008, “Për tregtarët dhe shoqëritë tregtare”, të ndryshuar.
- Shoqëria “Alpiq Energy Albania” sh.p.k., është mbajtëse e licencës nr. 291, seria FK15, të veprimtarisë së furnizimit të energjisë elektrike, dhënë me vendim të Bordit të ERE-s, nr. 73, datë 13.5.2015, me afat 5-vjeçar. Kjo licencë përfundon në datën 13.5.2020.
- Në bazë të nenit 16, pika 1, të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, paraqitja e kërkesës për rinovimin e licencës nga aplikanti bëhet jo më vonë se 2 muaj para përfundimit të kohëzgjatjes së vlefshmërisë së licencës së dhënë. 
- Aplikimi për rinovimin e licencës së furnizimit rezulton se është kryer brenda afatit të parashikuar në rregullore.
- Rezulton se aplikuesi ka kryer të gjitha pagesat e rregullimit ndaj ERE-s.
- Dokumentacioni i aplikimit rezulton kryesisht i plotësuar.
- Nga analiza që iu bë dokumentacionit të depozituar në ERE nga shoqëria “Alpiq Energy Albania” sh.p.k., në bazë të nenit 16, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, rezulton si më poshtë: 
- Neni 16, pika 1, germa “a”- Formati i aplikimit sipas nenit 9, pika 1, germat: “a“, “b” dhe “c”. Plotësuar në mënyrë korrekte. 
- Neni 16, pika 1, germa “b”- Dokumentet juridike, administrative dhe pronësore, sipas nenit 9, pika 2, germat: “a”/“b”, germa “c”, germa “d”, germa “e”. Plotësuar pjesërisht. 
- Neni 16, pika 1, germa “c”- Dokumentet financiare dhe fiskale, sipas nenit 9, pika 3, germa “a”, germa “b”, germa “c”, germa “d”. Plotësuar pjesërisht. 
- Neni 16, pika 1, germa “d” - Çdo modifikim ose ndryshim të mundshëm të dokumentacionit të të dhënave teknike. Plotësuar pjesërisht; 
- Dokumentet juridike, administrative dhe pronësore
Neni 9, pika 2:
- germat “a”/“b” (akti i themelimit/statuti). Plotësuar pjesërisht;
Nuk është depozituar Statuti i shoqërisë dhe pas fillimit të procedurës do t’i kërkohet shoqërisë, ta paraqesë atë në ERE. 
- germa “d” (vërtetimi nga Prokuroria dhe Gjykata për përfshirje ose jo në një proces penal të drejtuesve të shoqërisë). Plotësuar pjesërisht. 
Në vijim do t’i kërkohet shoqërisë të paraqesë në ERE vërtetimet e gjykatës dhe prokurorisë për të tre administratorët e saj dhe për vetë shoqërinë, jo më vonë se afatet e parashikuara në vendimin nr. 51, datë 26.3.2020, të Bordit të ERE-s “Mbi disa ndryshime të përkohshme në procedurat e licencimit në ushtrimin e veprimtarive në sektorin e energjisë elektrike dhe gazit natyror në kuadër të masave pas shfaqjes së virusit Covid-19 dhe shpalljes së gjendjes së fatkeqësisë natyrore në vendin tonë.
- germa “e” (struktura e ndërtimit të shoqërisë). Plotësuar pjesërisht; 
Në vijim do t’i kërkohet shoqërisë, të paraqesë strukturën organizative të saj në gjuhën Shqipe dhe listën e personelit sipas profilit.
Dokumentet financiare dhe fiskale, sipas nenit 9, pika 3, 
Neni 9, pika 3:
- germa “a” (vërtetimi për shlyerjen e tatim-taksave, dhe detyrimeve ndaj Institucionit të Sigurimeve Shoqërore. Plotësuar pjesërisht. 
Shoqërisë do t’i kërkohet të depozitojë në ERE, Vërtetimin nga Drejtoria Rajonale e Tatimeve Tiranë, për derdhjen e kontributeve të sigurimeve shoqërore dhe shëndetësore.
- germa “c” (dokumente që vërtetojnë aftësinë ose mbështetjen financiare të aplikuesit), Plotësuar pjesërisht. Në vijim do t’i kërkohet shoqërisë të paraqesë në ERE dokumentacionin që vërteton mbështetjen financiare.
Dokumentacioni teknik për veprimtarinë e furnizimit të energjisë elektrike, është plotësuar nga aplikanti si më poshtë: 
Neni 9, pika 4.7:
[bookmark: _GoBack]- germat “a”/ (të dhëna për sigurimin e energjisë elektrike për furnizimin e klientëve, subjekti, central prodhues, sasia e energjisë kontraktuar, në GWh sipas viteve); Pa plotësuar. 
- germa “b” Kapitali financiar (i shprehur në vlera monetare ) i parashikuar për ushtrimin e kësaj veprimtarie, i shoqëruar me vërtetim nga banka apo institucione të tjera financiare të njohura me ligj. Pa plotësuar. 
- germa “c” Lista e kontratave aktuale dhe të mëparshme/nëse ka, për blerjen dhe sigurimin e energjisë elektrike. Pa plotësuar. 
- germa “d”. Informacion i detajuar tekniko-financiar, lidhur me përmbushjen e këtyre kontratave. Pa plotësuar. 
- germa “e”, sistemin IT, të krijuar për veprimtarinë e furnizimit të energjisë elektrike apo marrëveshje me të tretët për vënien në dispozicion/përdorim të këtij shërbimi. Pa plotësuar,
- germa “g”. Dokumentacioni që vërteton aftësinë e disponimit të zyrave përfaqësuese të furnizimit për shërbimet që do t’i afrohen klientëve. Pa plotësuar. 
- germa “h” të dhënat për klientët dhe energjinë e furnizuar. (kategoritë, nënkategoritë, numri i konsumatorëve, sasia e energjisë në GWh në vitin e ( I, II, III, IV dhe V), lidhja në Un, Fuqia e instaluar e konsumatorëve, aktiviteti( familjarë, buxhetorë, privatë). Pa plotësuar. 
- germa “i”. Niveli i nënstacionit dhe mënyra e realizimit të matjes për klientët.Pa plotësuar.
Për dokumentacionin e munguar, do të njoftohet subjekti që në bazë të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, nenit 10 dhe 11, t’i paraqesë këto në ERE, brenda afateve.
- Me vendimin nr. 51, datë 26.3.2020, Bordi i ERE-s ka vendosur:
- Pezullimin e zbatimit të nenit 9, pika 2, germa “d”, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, ndryshuar me vendimin e Bordit nr. 215/2019, si dhe nenit 9, pika 1, germa d, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e gazit natyror” miratuar nga Bordi i ERE-s me vendimin nr. 97, datë 4.7.2017.
- Subjektet e licencuar gjatë kësaj periudhe kanë detyrimin për t’i paraqitur, jo më vonë se një muaj nga përfundimi i epidemisë Covid-19, vërtetimet e përcaktuara në nenin 9, pika 2, germa “d”, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, ndryshuar me vendimin e Bordit nr. 215/2019.
Për gjithë sa më sipër cituar, Bordi i ERE-s, 

VENDOSI:

1. Të fillojë procedurën për rinovimin e licencës nr. 291, seria F15, të shoqërisë “Alpiq Energy Albania” sh.p.k, në veprimtarinë e furnizimit të energjisë elektrike, të miratuar me vendimin e Bordit të ERE-s nr. 73, datë 13.5.2015, për një afat 5-vjeçar.
2. Aplikuesi të bëjë me dije në lidhje me ushtrimin e së drejtës së aplikimit të kushteve të parashikuara në vendimin e Bordit të ERE-s nr. 51, datë 26.3.2020. 
3. Drejtoria e Licencimit, Autorizimeve dhe Mbikëqyrjes, të njoftojë aplikuesin lidhur me vendimin e Bordit të ERE-s. 
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare. 

